open-index/open-wikipedia-markdown huggingface dataset:
Galoweb

**Galoweb** a zo ur Web TV e gallaoueg, krouet e miz Mae 2022 gant skipailh ar chadenn dele e brezhoneg Brezhoweb, evit krouiñ ha skignañ abadennoù e gallaoueg. Ur chadenn brevez digoust eo, perc'hennet gant an embregerezh LB Krouiñ.

## Istor

E miz Meurzh 2022 eo bet filmet ar rannoù kentañ eus an abadenn **Galichon** e Pluverin.

E miz Mae 2022 ez eus bet roet lañs da Galoweb war an ton bras e Roazhon e Kuzul-rannvro Breizh, gant Lionel Buannic ha Florent Grouin, krouerien ar chadenn, asambles gant Kaourintine Hulaud, dilennadez rannvro e-karg eus ar gallaoueg. Er penn-kentañ e veze skignet rannoù an abadenn Galichon nemetken.

E miz Gouere 2022 eo bet skignet ar rann gentañ e gallaoueg eus an abadenn **4 minutes de temp**, kinniget gant Vassili Moreau-Miossec, diwar-benn stad ar gallaoueg da heul an enklask sokioyezhel eus 2018, istitlet eo bet ar video e brezhoneg. Kinniget eo bet ar rannoù da heul adalek miz Genver 2023 gant Vincent Geffroy.

E 2023 eo bet roet lañs d'an abadenn **Triple Gallo**. Un abadenn e galleg gant rannoù zo e gallaoueg, evit ober anaoudegezh gant ar yezh. Skrivet e vez an abadenn gant Fabien Lécuyer ha kinniget gant Morgane Le Cuff, merc'h ar stourmer Jean-Loup Le Cuff

## Abadennoù
Abadennoù a bep seurt a vez skignet war Galoweb, a c'heller rannañ e div rummad : krouidigezhioù orin produet gant ar chadenn hag awenet gant abadennoù Brezhoweb, hag abadennoù advouezhiet e gallaoueg (tresadennoù-bev dreist-holl).

**Galichon* (krouidigezh) : Un abadenn gant rimadelloù ha kanaouennoù e gallaoueg evit sikour da dreuzkas ar yezh, levezonet eo gant an abadenn *Toutouig* skignet war *Brezhoweb*.
**4 minutes de temp*' (krouidigezh) :  Ur magazin kevredigezhiel awenet gant *4 munud e Breizh*.
**Triple Gallo* (krouidigezh) : Un abadenn e galleg hag e gallaoueg evit ober anaougezh gant ar gallaoueg.
**Menieres de dire* (krouidigezh) : Ur rummad sketchoù bihan evit dizoleiñ an troioù lavar e gallaoueg, kinniget gant Morgane Le Cuff.
**Groufalo*, *Mab ar Groufalo*, *Zog*  (filmoù tresadennoù-bev advouezhiet)

## Kevelerien hag arc'hantaouiñ
Arc'hantaouet e vez Galoweb gant Rannvro Breizh abaoe 2022 evit krouiñ ha skignañ abadennoù e gallaoueg. 

Kenlabourat a ra Galoweb gant ar chadennoù **[[Brezhoweb]]** ha **[[TVR]]** en ur eskemm programmoù. Videoioù zo e gallaoueg a zo bet skignet war **Brezhoweb** gant istitloù e brezhoneg, ha meur a abadenn a zo bet skignet e gallaoueg istitlet e galleg war **TVR**.

## Prizioù
Galoweb a zo bet priziet pe war ar renk meur a wech evit Prizioù ar gallaoueg.
* 2022 : War ar renk e-barzh ar rummad « Embregerezhioù » evit al lec'hienn Galoweb.
* 2023 : Lec'hienn Galoweb priziet er rummad « Embregerezhioù » evit ar videoioù krouet ha skignet gant ar chadenn.

## Liamm diavaez
  Lec'hienn Galoweb

## Notennoù ha daveennoù
Kampionad echedoù an Emirelezhioù Arab Unanet

**Kampionad echedoù an Emirelezhioù Arab Unanet** eo kampionad broadel an echedoù en  Emirelezhioù Arab Unanet.
Aozet e vez ar c’hampionad gant Kevre Echedoù an Emirelezhioù Arab Unanet .Unan eus kevezadegoù pennañ an EAU o heuliañ kontroll an amzer eo, an hini all o vezañ Kib Kadoriad an UAE,hag a vez aozet bep bloaz abaoe 1994.
## Roll kampioned EAU abaoe 2001
[thumb|[ Mestr-meur etrebroadel an echedoù|Mestr-meur etrebroadel (GMI) Salem Saleh, bet kampion UAE peder gwezh.]]
:

## Kib Kadoriad an UAE

## Notennoù ha dave
Dic'harzherez

Un **dic'harzherez** zo un ostilh hag a c'haller dougen, hag a servij da droc'hañ struzh, yeot uhel pe brousgwez bihan. Gellet a ra bezañ savet laonennoù, kontilli, pe neud nilon warni. Pourveziet eo gant ur c'heflusker dre darzh pe dredan.
Treujerez

Un **dreujerez** zo un heskenn geflusket hag a c'heller dougen. Mont a ra en-dro gant ur c'heflusker dre darzh pe dredan. Breouet e voe an dreujerez kentañ gant ar Stadunanad Joseph Buford Cox hag an Alaman Andreas Stihl e 1925.

## Daveennoù
Colt Dragoon

Ar **Colt Dragoon** zo ur heuliad revolverioù un-ober ijinet e dibenn ar bloavezhioù 1840 gant Samuel Colt. Savet e oa bet evit ar marc'hegerezh. An armoù-mañ eo a roas lañs d'ar Colt's Manufacturing Company da vat er bloavezhioù 1850, pa c'hellas Samuel Colt lakaat sevel e uzin a-drugarez d'ar revolverioù Dragoon urzhiet gant an arme. 

## Istor
E 1847 en doa Samuel Colt ijinet ar revolver Colt Walker, asambles gant ar c'habiten marc'hegerezh Samuel Hamilton Walker. Ouzhpenn 1000 skouerenn anezhañ a voe produet, met siek e oa : re uhel e oa ar gargad poultr du a c'halled lakaat e pep hini eus kambroù e daboulin (war-dro 4 gram) ha techet e oa an arm da darzhañ. Divizet e voe neuze berraat kambroù an daboulin evit izelaat ar c'hementad a boultr enne. Diwar-se e voe krouet ar ***Colt Whitneyville-Hartford Dragoon***, anvet ***Transition Walke***r ivez, hendad an Dragoon, a voe savet 240 skouerenn anezhañ e 1848. Implijout a rae pezhioù eus ar Colt Walker, ha produet e oa c'hoazh e atalieroù Eli Whitney Jr. e Whitneyville, evel ar Walker. 

Goude un nebeud gwelladennoù e voe produet tri stumm eus an arm nevez, dezhe disheñvelderioù bihan war ar pontig hag an daboulin hepken : 

* ***First Model Dragoon*** (produet e 1848-1849) : 7000 skouerenn ;
* ***Second Model Dragoon*** (1850-1851) : 2700 skouerenn ;
* ***Third Model Dragoon*** (1851-1861) : 10500 skouerenn.

Implijet e voe ar Colt Dragoon gant unvezioù a bep seurt en arme stadunanat betek ar Brezel Diabarzh da nebeutañ. Skouerennoù all, warne treset ur steredenn, a voe produet evit ar marc'had sivil saoz etre 1853 ha 1856 : un daou c'hant bennak anezhe a voe adkaset da uzin Colt e Hartford e 1861 evit souten an Unaniezh da vare ar Brezel Diabarzh.

Ur pempvet doare Dragoon, anvet ***US Walker Replacement Dragoon***, a voe produet 300 skouerenn anezhañ e 1847-1848 evit kemer plas ar Colt Walker a oa tarzhet o zaboulin pe o c'hanol. Kopiennoù eus ar Colt Dragoon a vez produet gant an embregerezh italian Uberti hiziv an deiz.

## Deskrivadur
Ar Colt Dragoon a oa dezhe ur c'hanol 190 mm (7,5 meutad) hag un daboulin 6 kambr, hag a c'halle degemer 6 boled krommvegek kalibr .44 hag o c'hargad poultr du. Ur blatinenn-skeiñ un-ober a oa dezhañ. War daboulin skouerennoù 'zo e oa engravet tresadenn un emgann etre soudarded an Texas Rangers hag Indianed. E framm a oa e dir hag e laton, hag e zornikell e koad-kraoñ.

## Gwelet ivez

* Colt Baby Dragoon, ur stumm bihanet eus an arm.

## Er sevenadur
* Stummoù ar Colt Dragoon a c'haller gwelet er filmoù *[[Bandidas (film, 2006)|Bandidas]]* (2006), *[[Lucky Luke (film, 2009)|Lucky Luke]]* (2009) ha *[[True Grit (film, 2010)|True Grit]]* (2010) da skouer.

## Levrlennadur
*  SERVEN James, *Colt Dragoon Pistols: A Saga Of The Six-Shooter And The Trails It Blazed*, Kessinger Publishing, 2010, 60 p., ISBN 978-1163184530

## Daveennoù
Samuel Hamilton Walker

**Samuel Hamilton Walker**, bet ganet d'ar 24 a viz C'hwevrer 1817 e Toaping Castle (kêr Grennbelt, Maryland) ha marvet d'an 9 a viz Here 1847 e Huamantla (Mec'hiko, bremañ e stad Tlaxcala) a oa un ofiser stadunanat. Servijout a reas da gentañ en Texas Rangers, ha war-lerc'h e armeoù Republik Texas ha Stadoù-Unanet Amerika.

## Buhez
Goude studioù evit bezañ kalvez, rollañ a reas en arme evit kemer perzh er brezel a-enep d'ar bobl Mvskoke (Creek) e 1836, met chom a reas kazarniet e Florida evel sklêrijenner betek 1841. Kemer a reas perzh e bagadoù brezel evit enebiñ ouzh aloubadeg Texas gant an arme vec'hikan adalek 1842. Prizoniet e voe, ha dont a reas a-benn da achap kuit div wech. E 1844 e rollas en ur gompagnunezh Texas Rangers. D'an 2 a viz Even er bloaz-se e stourmas a-enep Komanched e emgann Walker's Creek : eno e implijas ar Rangers revolverioù Colt Paterson evit ar wech kentañ, hag a-drugarez da c'halloud an armoù-mañ, a oa nevez d'ar poent-se, e voent trec'h war an Indianed.

E miz Gwengolo 1845 e rollas Walker en arme stadunanat reolius, dindan urzhioù ar jeneral Zachary Taylor. Servijout a reas evel sklêrijenner a-raok kemer penn e gompagnunezh dezhañ e-unan. Kemer a reas perzh e deroù ar brezel a-enep Mec'hiko e 1846. E miz Here 1847 e veajas da Washington D.C. evit kavout soudarded nevez prest da rollañ en e gompagnunezh. Eno e kejas gant an ijinour ha den a aferioù Samuel Colt. Walker a alias anezhañ evit sevel ur revolver nevez hag a gordje gant ezhommoù ar marc'hegerezh. Ar Colt Walker, un arm-dorn galloudusoc'h evit ar re savet betek-neuze, a voe krouet diwar o labour.

E miz Mae 1847 e tistroas Walker da vrezeliñ. Da vare un argadenn war gêr Huamantla e voe lazhet Samuel H. Walker gant ur sivil. Douaret e voe eno. E gorf a voe kaset e 1848 da San Antonio (Texas), e-lec'h m'emañ bremañ e vez.

## Levrlennadur

*  Edmund Lovell Dana, *Incidents in the Life of Capt. Samuel H. Walker, Texan Ranger*, embannet e stumm E-book e 2023

## Daveennoù
Kampionad jorjiat an echedoù

**Kampionad jorjiat an echedoù** eo kampionad broadel an echedoù e Jorjia. Aozet e vez abaoe1928.  Betek 1990 e oa Republik Sokialour Soviedel Jorjia unan eus republikoù an Unaniezh Soviedel.

## Kampioned

## Liammoù diavaez
*List of winners 1928-2008
*RUSBASE (part V) 1919-1937,1991-1994
*RUSBASE (part IV) 1938-1960
*RUSBASE (part III), 1961-1969,1985-1990
*RUSBASE (part II) 1970-1984
*
*
*
*
*
*
*
## Notennoù ha dave
Colt Walker

Ar **Colt Walker**, anvet ivez **Colt Whitneyville-Walker**, zo ur revolver un-ober ijinet e 1846 er Stadoù-Unanet gant Samuel Colt ha Samuel H. Walker. Unan eus an armoù-dorn galloudusañ a rae gant poultr du eo.

## Istor ha deskrivadur
Samuel Colt en doa lakaet produiñ e revolver kentañ, ar Colt Paterson, adalek 1836. Daoust dezhañ bezañ ar revolver modern kentañ, ne reas ket berzh, hag embregerezh kentañ Colt a reas freuzstal e 1842. Implijet e voe koulskoude an arm gant an Texas Rangers : e-pad emgann Walker's Creek (1844), ar Paterson a sikouras ar soudarded stadunanat da vezañ trec'h a-enep Komanched.

E 1846 e tarzhas ar brezel etre Mec'hiko hag ar Stadoù-Unanet. Samuel Hamilton Walker, ur c'habiten eus marc'hegerezh ar Stadoù-Unanet hag en doa implijet armoù Colt e emgann Walker's Creek, a voe karget gant e c'houarnamant da brenañ 1.000 revolver evit kont an arme. Kejañ a reas gant Samuel Colt ha goulenn a reas gantañ sevel un arm disheñvel diouzh ar Paterson : ponneroc'h, uheloc'h e galibr (.44 meutad e-lec'h .36), dezhañ un daboulin 6 tenn, ha gouest da anduriñ ur gargad poultr du uhel (60 greunenn e pep kambr, tost da 4 gram).

Diwar labour an daou zen e voe krouet neuze ar Colt Walker. Abalamour da Samuel Colt bezañ fripet e lod goude freuzstal e embregerezh kentañ e voe lakaet sevel an armoù e atalieroù an armeurer Eli Whitney Jr. e Whitneyville (Connecticut). 950 skouerenn anezhe a voe kaset d'an Texas Rangers. Ken galloudus e oa an arm e c'halle lazhañ un den da 400 metr c'hoazh. Re bonner e oa da vezañ douget ouzh gouriz ar soudarded : daou revolver a veze staget ouzh dibroù ar varc'hegerien, e-barzh gouinoù a ratozh. Un nebeud sioù en doa ar Colt Walker memestra, pa oa techet e ganol pe e daoulin da darzhañ a-wechoù abalamour da c'halloud ar gargad poultr uhel ha da galite izel an dir implijet d'ar poent-se.

Mervel a reas Samuel H. Walker un nebeud mizioù goude, e miz Here 1847, e Mec'hiko. An arm en doa ijinet asambles gant Samuel Colt a blijas d'an arme ha d'ar gouarnamant, a c'houlennas prenañ muioc'h a revolverioù. Colt a wellaas an arm, ha kinnig a reas e 1848 ar Colt Dragoon, a voe gwerzhet un niver uhel anezhe, hag a verkas deroù berzh an ijinour stadunanat. Hemañ en doa lakaet sevel 1100 Colt Walker e-lec'h 1000 gant arc'hant ar gouarnamant ; a-drugarez d'ar gounidoù graet war ar 100 skouerenn ouzhpenn e c'hellas postiñ arc'hant evit lakaat sevel un uzin e Hartford (Connecticut) evit e embregerezh nevez, ar Colt's Manufacturing Company.

## Er sevenadur
* Ar Colt Walker a c'haller implijout er c'hoari video *[[World of Guns: Gun Disassembly|World of Guns: Guns disassembly]]*.

## Levrlennadur
*  Charles W. Pate, *The Colt Walker Army Revolver*, Andrew Mowbray Publishers, Inc., 2021, 96 p., ISBN 978-1931464888

## Daveennoù
Kampionad gresian an echedoù

**Kampionad gresian an echedoù** eo kampionad broadel an echedoù e Gres. Aozet e vez abaoe 1934 gant Kevre Gresian an echedoù.  
## Kampionad kemmesk

## Kampionad ar Maouezi

## Liammoù diavaez
* Roll ar gampioned sport.gov.grchessfed.gr
## Notennoù ha dave
Orsini

**Orsini** zo un anv-tiegezh italianek ha korsek tennet eus al latin *ursinus* ("evel un arzh"). **Orsoni** zo ur stumm all a gaver ivez e Korsika. 

An tiegezh Orsini zo unan eus ar familhoù priñsed brudetañ eus Italia ar Grennamzer hag an Azginivelezh :
* Napoleone Orsini (war-dro 1420 - 1480), condottiero
* Clarice Orsini (1453–1488), gwreg Laorañs Medici, mamm ar pab Leo X
* Virginio Orsini (1434–1497), Aotroù Bracciano
* Alfonsina Orsini (1472–1520), gwreg Pêr II Medici, merc'h da Gatlin Medici
* Gerolama Orsini (1503–1570), gwreg Loeiz Farnese
* Troilo Orsini, denjentil
* Paolo Giordano Iañ Orsini (1541-1585), condottiero
* Virginio Orsini (1572-1615), dug Bracciano

Daou bap a zeu eus an tiegezh Orsini : 
* Benead XIII
* Nikolaz III

Un tiegezh Orsini all a renas war an Inizi Ionian hag Epiros er Grennamzer :
* Mazhev Orsini (kont palatin Kefalonia ha Zakynthos),
* Nikolaz Orsini, despot Epiros,
* Yann Orsini, e vreur, despot Epiros war e lerc'h.

Tud all :
* Felice Orsini (1819–1858), brogarour italian, irienner
* Isabella Orsini (1974–), aktourez italian.

## Gwelet ivez
* Medvedev, anv-tiegezh rusianek.
Yann II Orsini

**Yann II Orsini** (*Giovanni II Orsini* en italianeg ; Ἰωάννης Κομνηνός Δούκας, *Iōannēs Komnēnos Doukas* e gresianeg), a oa Despot Epiros eus 1323 betek e varv koulz ha Kont Kefalonia etre 1323 ha 1324.

## Buhezskrid
Yann II Orsini a oa mab da gont Yann  Orsini, kont Kefalonia ha da Vari (merc'h da Nikephoros  Doukas). E vreur henañ, Nikolaz Orsini e-unan a zeuas da vezañ despot Epiros eus 1318 da 1323 da-heul muntr Tomaz Doukas. E 1323 eo e kemeras Yann an armoù a-enep e vreur, e lazhas anezhañ, hag e unanas Kontelezh Kefalonia hag Epiros dindan ur gurunenn hepken.

E 1325 Yann Durazzo (e servij Charlez II Naplez), a gemeras Kefalonia ha Zakynthos digant an Orsini, war zigarez e nac'has gouarnour Kefalonia degemer anezhañ e-pad e veaj betek Ac'haia. Koulskoude e resevas Yann digant an impalaer Andronikos II Palaiologos ar gwir da ren war Epiros met ret e voe dezhañ anavezout ar galloud bizantat. Dimeziñ a reas d'un deiziad dianav da Anna Palaiologos, merc'h da Demetrios Doukas, mab-bihan da Mikael II Doukas. Evel e vreur ez eas Yann d'an Iliz ortodoks ha roet e voe dezhañ an titl a despot gant an impalaer bizantat.

E 1331 e voe taget Yann gant Gaoter VI Brienne, dug titourel Aten ha mab-kaer d'an Anjevad Fulup Iañ Tarento. E-keit ma oa Gaoter o sezizañ Arta e voe rediet Yann da anavezout ar vestroniezh anjevat ha reiñ a reas Lefkada ha Vonitsa da c'hGaoter. Koulskoude, keit ha ma oa aet Gaoter kuit da Italia e vodas Yann e nerzhioù evit aloubiñ ha stagañ Thesalia, a oa kouezhet en anarkiezh goude marv Stefan Gabrielopoulos. Berzh Yann Orsini a lakaas Andronikos embann diouzhtu e oa mestr war lodenn reter ar rannvro.

Yann a varvas a-daol-trumm e penn-kentañ 1337, ampoezonet gant e wreg marteze.

## Tiegezh
Gant e wreg Anna en deus bet daou vugel :
* Nikephoros II Orsini, a zeuas war e lerc'h evel rener Epiros,
* Tomais Orsini, a zimezas da Simeon Nemanjić, impalaer ar Serbed hag ar C'hresianed, a renas war-lerc'h Nikephoros evel rener Epiros e 1359.

## Notennoù ha daveennoù

## Levrlennadur
*  "The Late Medieval Balkans: A Critical Survey from the Late Twelfth Century to the Ottoman Conquest" gant John Van Antwerp Fine, Ann Arbor (Michigan), Embannadurioù Skol-veur Michigan, 1994 (Emb. 1 1987) 
*  "The Despotate of Epiros 1267–1479: A Contribution to the History of Greece in the Middle Ages" gant Donald MacGillivray Nicol, Embannadurioù Skol-veur Cambridge, 1984 , lenn enlinenn.
Maksim Medvedev

**Maksim Medvedev**, ganet d'an 9 a viz Gwengolo 1989 e Bakou en Azerbaidjan, zo ur melldroader azerbaidjanat. Difenner eo e fost war an dachenn.

C'hoariet en deus Maksim Medvedev pevar c'hrogad e Kevre Kampioned an UEFA ha 34 c'hrogad e Kevre Europa.

Dibabet eo bet 62 wech evit c'hoari e Skipailh Broadel Azerbaidjan adalek 2009. 

Galvet eo ar wech kentañ gant an dibaber broadel Berti Vogts evit ur c'hrogad eus troioù skarzhañ Kib vell-droad ar bed 2010 a-enep skipailh Liechtenstein d'an 10 a viz Here 2009 (trec'h 2-0).

## Titloù
* Gant Qarabağ Ağdam :
** kampion Azerbaidjan e 2014, 2015, 2016, 2017 ha 2018,
** trec'h e Kib mell-droad Azerbaidjan e 2009, 2015, 2016 ha 2017.
Silvio Rodríguez

**Silvio Rodríguez** (ganet d'an 29 a viz Du 1946 e San Antonio de los Baños (Kuba), a zo ur c'haner, barzh, sonaozour ha gitarour kuban. 

## Buhez
Ganet eo bet e San Antonio de los Baños (Kuba) d'an 29 a viz Du 1946. A-vihanik eo bet dedennet gant ar sonerezh, al lennegezh hag ar varzhoniezh. Trizek vloaz e oa pa voe trec'h emsav dispac'hour Fidel Castro war renad Fulgencio Batista, ha levezonet e o bet e holl vuhez gant an darvoudoù hag ar c'hemmoù a zo c'hoarvezet e Kuba a-hed ar bloavezhioù. Engouestlet eo bet da vat e buhez, politikerezh ha sevenadur e vro. Da skouer, etre 1993 ha 2008 eo bet kannad e Kambr Broadel Galloud ar Bobl e Kuba (*Asamblea Nacional del Poder Popular de Cuba*). A-hed ouzhpenn 40 bloavezh war ar vicher kanaozer ha kaner en deus savet d'an nebeutañ 560 a ganaouennoù, embannet un ugent pladenn bennak, ha kaset kantadoù a sonadegoù da benn. Brudet-meurbet eo deuet da vezañ en Amerika ar Su hag e Spagn, ha sellet e vez outañ evel unan eus ar ganerien vrudetañ war dachenn ar c'hanerezh kastilhanek hag evel ur c'haner-arouez eus an tu kleiz. Ober a ra "trovador" anezhañ e-unan , da lavaret eo "barzh", ha bez eo bet unan eus krouerien al luskad Nueva trova, asambles gant Pablo Milanés, Noel Nicola ha Vicente Feliú. 

Meur a bladenn bet savet gantañ a zo bet bras o brud hag o levezon, pergen *Días y flores* (1975), *Al final de este viaje* (1978), *Mujeres* (1978), *Rabo de nube* (1980) hag *Unicornio* (1982) . Berzet e oa bet ar bladenn *Días y flores* e Spagn da vare bloavezh diwezhañ renad Francisco Franco hag e Chile dindan renad Augusto Pinochet. 

E ganaouennoù brudetañ eo *Ojalá*, *Playa Girón*, *Rabo de nube*, *Sueño con Serpientes*, *Unicornio*, ha *Vamos a andar*. Ar ganaouenn hollvrudet *Rabo de nube* a zo bet kempennet ha kanet pe sonet gant sonerien jazz evel Carla Bley, Charlie Haden pe Charles Lloyd, ha gant kanerien ha sonerien pop evel Joaquín Sabina ha The Pretenders.

## Pladennoù
* 1975 – *Días y Flores*
* 1978 – *Al Final de Este Viaje* 
* 1979 – *Mujeres*
* 1979 – *Rabo de Nube*
* 1982 – *Unicornio*
* 1984 – *Tríptico*
* 1992 – *Silvio*
* 1996 – *Domínguez*
* 1998 – *Descartes*
* 1999 – *Mariposas*
* 2002 – *Expedición*
* 2003 – *Cita con Ángeles*
* 2006 – *Érase Que Se Era*
* 2010 – *Segunda Cita*
* 2015 – *Amoríos*
* 2020 - *Para la espera*
* 2024 - *Quería saber*

## Oberennoù troet e brezhoneg
* Al Liamm, niverenn 394, mizioù Gwengolo-Here 2012, teir barzhoneg troet gant Iwan Couée :
** "Playa C'hiron"
** "An devezh laouen a zo o tont"
** "Dibenn ar goumoulenn"

## Liamm diavaez

* Ar ganaouenn *[https://www.youtube.com/watch?v=oVQ7Grm2ir4 Ojalá]*

## Daveennoù
Hans Wrage & Co. GmbH

**Hans Wrage & Co. GmbH** zo un embregerezh enporzh-ezporzh alaman diazezet en Hamburg ha krouet e 1951. Ispisializet eo war an armoù-tan, ar munisionoù hag an dilhad evit ar sportoù tennañ hag ar chase. E 2016 e voe krouet ar merk Pallas gantañ : dindan an anv-mañ e vez gwerzhet fuzuilhoù flour o c'hanol ha fuzuilhoù gant kartouchennoù skoet war o zro, produet gant an embregerezh Khan Arms (Turkia).
## Armoù
* Deep Pallas BA-15 (.22 LR)
* SA 15 (.22 LR)

## Liammoù diavaez
*  Lec'hienn Hans Wrage & Co.
*  Lec'hienn ofisiel ar merk Pallas
## Daveennoù
Kampionad Guatemala an echedoù

**Kampionad Guatemala an echedoù** eo kampionad broadel ofisiel an echedoù e Guatemala. Aozet e vez abaoe 1923 gant Kevre Guatemala an Echedoù.
## Kampioned (Kampionad kemmesk)
:

## Kampionezed ar Maouezi
:

## Liammoù diavaez
* Histoire des échecs en Amérique centrale
* Champions du Guatemala
* Histoire des échecs au Guatemala
## Notennoù ha dave
Frañs Nevez

**Frañs Nevez** (*Nouvelle France* e galleg, *New France* e saozneg), zo ur rannvro istorel hag a glot gant an trevadennoù gall a oa e Norzhamerika e-pad an Impalaeriezh trevadennel gall kentañ. 

Kregiñ a reas gant ergerzh aber ar Sant-Laorañs gant Jakez Karter e 1534, e anv roue Bro-C'hall, hag echuiñ a reas gant dilez he douaroù da Vro-Saoz ha Spagn gant Bro-C'hall e anv Emglev Pariz e 1763.

Ur besroueelezh e oa. Akadia, Kanada ha Louiziana a oa an trevadennoù, pep hini gant he melestradurezh dezhi hec'h-unan.
Kampionad hungarat an echedoù

**Kampionad hungarat an echedoù** eo kampionad broadel ofisiel an echedoù en Hungaria. Aozet e vez gant Kevre Hungarat an Echedoù.
## Istor
E 1906 e voe graet ar c'hampionad kentañ. E-pad bloavezhioù e voe aozet hep ur gevredigezh d'e reolenniñ da vat. Krouet e voe Kevre hungarat an echedoù e 1911 hag adalek 1923 e reas war-dro ar c'hampionadoù. Abalamour d'ar brezelioù-bed ne voe ket c'hoariet meur a gampionad. Argant a vanke d'ar C'hevre alies mat, kemm a reas pa voe degemeret Kevre hungarat an echedoù e Kevre hungarat ar sportoù e 1949.
## Kampionad kemmesk
* An niveroù e-tal an anvioù a verk niver an trec'hoù.
* Div lodenn en niveradur: 1906-1943 hag adalek 1945 betek bremañ.
:

### Lieskampioned

## Kampionad ar Maouezi
* Div lodenn en niveradur: 1942-1944 hag adalek 1947 betek bremañ.
:
## Levrlennadur
*György Négyesi ha György Honfi *Az egyéni magyar bajnokságok – férfi és női*, Budapest, 2014, isbn 978-963-12-0734-7.
* Fehér, Gyula (1991–2005), *Magyar Országos SakkTájékoztató*, results 1991&ndash;2005.
* Kenneth Whyld, 1986, *Guinness Chess, The Records*, Guinness Publishing, isbn=0-85112-455-0 (kampioned betek 1985).
* Anne Sunnucks, *The Encyclopaedia of Chess*, Hale, 1970, isbn0-7091-1030-8.
## Liammoù diavaez
* Crowther Mark, 15 a viz C'hwevrer 1999, THE WEEK IN CHESS 223: 49th Hungarian Championships 1999 London Chess Center
* Crowther Mark, 10 a viz Even 2002, 396: 52nd Hungarian Championships 2002 London Chess Center
* Crowther Mark, 23 a viz Mae 2005, 550: 55th Hungarian Championships 2005 London Chess Center
* 53rd Hungarian Championship Crosstable Chessgames
* 56th Hungarian Championship Crosstable  Chessgames
* Susan Polgar on the 1986 edition, 17 a viz Ebrel 2007 Most memorable moments
*Short bio of Attila Schneider miz Du 2017]
*Women's 2007 event Zsuzsa Verőci report
*Női sakkbajnokság: Gara Anita ötödik bajnoki címét nyerte webradio.hu

## Notennoù ha dave
Maksim

**Maksim** zo un anv-bihan roet d'ar baotred e meur a yezh. Dont a ra eus an anv latin Maximus, da lavaret eo "a hini brasañ".. Pa eo ral e brezhoneg eo puilhoc'h er broioù slavek evel Rusia, Belarus, Bulgaria, Ukraina, Moldova, Kazakhstan, Serbia, Makedonia ha Montenegro, kenkoulz hag ar broioù en deus miret liammoù gant o frantad soviedel. **Maksym** zo un stumm all.

Un anv-familh a c'hall bezañ ivez, met ne vez ket kavet alies. 

## Stummoù all e yezhoù all
* Maxim e saozneg
* Maxime e galleg
* Massimo en italianeg
* Max

## Tud vrudet en Istor kozh
*Maksim, anv manac'h Đorđe Branković, Despot Serbia
*Maksim Bulgaria, Patriarch Iliz Ortodoks Bulgaria
*Maksim I, Patriarch Iliz Ortodoks Serbia (1655-1672)

## Tud vrudet all
* Maksim Berezovsky (c. 1745-1777), sonaozer ukrainat
* Maksim Gorki (1868-1936), skrivagner soviedel rusianek
* Maksim Litvinov (1876-1951), dispac'hour ha diplomat rusian
* Maksim Vengerov (g. e 1974), bionilour, altour ha penn laz-seniñ israelian
* Maksim Mrvica (g. e 1975), pianoour kroat
* Maksim Galkin (g. e 1976), komedian, kinniger skinwel ha kaner rusian hag israelian
* Maksim Romachtchenko (g. e 1976), mell-droader belarusat hag ukrainat
* Maksim Chatskikh (g. e 1978), mell-droader ouzbek
* Maksym Kalynytchenko (g. e 1979), mell-droader ukrainat
* Maksim Medvedev (g. e 1989), melldroader azerbaidjanat 

## Notennoù ha daveoù
Hatsan

**Hatsan Arms Company** zo un embregerezh sevel armoù hiniennel eus Turkia, krouet e 1976 gant Abdullah Taşyağan. Arbennikaet eo war an armoù dre aer gwasket, ar fuzuilhoù-pomp hag ar fuzuilhoù-chase. Produiñ a ra un nebeud karabinennoù, banneroù-greunadennoù, ha dafar evit an armoù evel lunedennoù ivez.

En un uzin en Izmir 15 000 m2 e vez 400 implijiad o labourat evit Hatsan. War-dro 800 implijad a laboure evit an embregerezh e peder labouradeg e 2025 en holl. 85% eus ar produiñ a vez gwerzhet er-maez eus Turkia. Ur rann en deus Hatsan er Stadoù-Unanet (Hatsan USA). Gwerzhañ a ra armoù dre aer gwasket ha dafar evite hepken.
## Armoù

* Karabinennoù dre aer gwasket : rummadoù AT, BT, Blitz, Factor, Flash, Galatian, Hercules, Hydra, Nova, Vectis ;
* Karabinennoù kalibr .22 LR, .308 Win ha .30-06 Springfield, fuzuilhoù-pomp ha fuzuilhoù-chase damotomatek dindan an anv Escort ;
* Fuzuilhoù dezhe kanolioù dreistlakaet (rummad Optima) ;
* Banneroù : rummad HTGL000 (37/38 mm ha 40 mm).
## Liammoù diavaez
*  Lec'hienn ofisiel Hatsan Arms Company
## Daveennoù
Meneger GRAU

Ar **menegerioù GRAU** zo ur sistem evit envel dafar an nerzhioù lu soviedel gant kodoù normativet. Savet e oa bet bet gant Pennrenerezh ar misiloù hag ar c'hanolierezh (rusianeg : Гла́вное раке́тно-артиллери́йское управле́ние, berraet e ГРАУ, *GRAU*), ur skourr eus Ministrerezh an Difenn an URSS, hag implijet e vez c'hoazh en ur mod ofisiel e Rusia. Savet e vez ur meneger gant :

* ur niverenn dezhi ur sifr pe daou, evit envel ar renerezh mestr war an arm er ministrerezh (2 evit ar c'hanolierezh da skouer) ;
* ul lizherenn evit envel un is-rummad dafar (S evit an ar c'hanolierezh emlusket da skouer) ;
* un niver evit an dafar e-unan.

2S25 eo meneger GRAU ar c'hanol emlusket eneptank 152 mm Oktopus.

Ar meneger GRAU a vez implijet abaoe deroù ar bloavezhioù 1960. A-raok e veze graet gant ur meneger anvet **GAU** un tamm disheñvel.
Pallas BA-15

Ar **Pallas BA-15** zo ur garabinenn kambret e .22 LR. Produet eo gant an embregerezh turk Khan Arms ha gwerzhet gant an embregerezh alaman Hans Wrage & Co. GmbH. He neuz a zo diaezet war an AR-15, met ur gulasenn dre vorailh he deus, ha savet eo evit an darn e polimer. Reilhoù Picatinny a zo war an arm ar pezh a ro an tu da bersonelat anezhañ aes an arm (gouloù, lazer...) . Ar c'harger a zo dek tenn e endalc'h. Kentañ stumm ar c'harger a zegase darvoudoù-tennañ, an eil stumm a zo bet savet evit diskoulmañ ar gudenn.

Ur stumm du pe tan a zo d'an arm.

## Liammoù diavaez
*  Lec'hienn ofisiel ar merk Pallas

## Daveennoù
NRS-2

An **NRS-2** (rusianeg *Нож Разведчика Стреляющий*, «Kontell sklêrijenner evit tennañ») zo un arm soviedel, ennañ ur gontell-emgann, ur bistolenn un-tenn ensoc'het e troad ar gontell, hag ur gouin dezhañ un ostilh hag a c'hall troc'hañ orjal. Kambret eo evit ar 7,62 × 42 mm, ur munision implijet er bistolenn didrouz PSS ivez. Produet e vez e uzin armoù Toula.        

Stumm kentañ an arm, anvet NRS, a voe ijinet er bloavezhioù 1970 evit unvezioù Spetsnaz arme an URSS. Un tammig diwezhtoc'h e voe kemmet un tamm evit degemer munisionoù didrousoc'h (stumm SP-4) hag adanvet e voe NRS-2. Implijet e vez c'hoazh an arm gant ar Spetsnaz hag unvezioù ispisial rusian all.        

## Er sevenadur
An NRS-2 a vez implijet gant enebourien ar c'hoarier (*Ultranationalists*) e *[[Call of Duty 4 : Modern Warfare]]* (2007). An arm a c'haller ober gantañ e *[[World of Guns: Gun Disassembly]]*.    

## Daveennoù
Kampionad islandat an echedoù

Kampionad islandat an echedoù eo kampionad broadel ofisiel an echedoù en Island. Aozet e vez gant Kevre islandat an Echedoù.  E Reykjavík e vez c’hoariet peurliesañ.

E 1913 e voe graet ar c'hampionad kentañ. Krouet e voe Kevre islandat an echedoù e 1925, ezel eo eus ar FIDE.

## Kampionad kemmesk
* An niveroù e-tal an anvioù a verk niver an trec'hoù.
:

## Kampionad ar Maouezi
* An niveroù e-tal an anvioù a verk niver an trec'hoù.
:

## Levrlennadur
*Ken Whyld, 1986, Chess: The Records, Guinness Books isbn 0-85112-455-0
pajennoù 102 ha 103.
## Liammoù diavaez
*Icelandic Championships 2006 Masters FIDE
*Crowther Mark, d’an 22 a viz Eost 2005 THE WEEK IN CHESS 563 London Chess Center
*Crowther Mark, d’an 22 a viz Du 2007 THE WEEK IN CHESS 678 London Chess Center
*Roll ar c'hampionezed kent 2013
*Roll ar gampioned kent 2013

## Notennoù ha dave
7,62 × 42 mm SP-4

Ar **7,62 × 42 mm SP-4**, anvet ivez **7,62 × 41,5 mm**, **7,62 × 41,3 mm**, pe **SP-4** en ur mod simploc'h e Rusia (СП-4) zo ur munision savet en URSS e deroù ar bloavezhioù 1980 evit ezhommoù ar c'hKGB hag ar Spetsnaz. 

Ne ra tost na trouz, na gouloù pa vez tennet, a-drugarez d'ur mont en-dro dibar : e vannadell zo enbarzhet en e zouilhez penn-da-benn ; un doare piston zo e traoñ an douilhez, etre ar gargad poultr hag ar vannadell. Pa darzh ar poultr e vount war ar piston : hemañ a gas ar vannadell er-maez eus an douilhez, met chom a ra dalc'het en douilhez e fin e red. Dre-se e chom gazoù an darzhadenn e-barzh ar munision e-lec'h bezañ skarzhet dre ar c'hanol. Abalamour d'ar gartouchenn bezañ bet savet evit kas oberadurioù kuzh, n'eus stampilh pe merk produer ebet warni. 

Hed-tenn efedus bannadell an SP-4 zo ur 15 metr bennak hepken. Hec'h implij a zo anavezet e tri arm : ar bistolenn PSS, ar revolver OTs-38, hag ar gontell-emgann NRS-2.

## Daveennoù
Zastava Arms

**Zastava Arms** (serbeg : Застава оружје, Zastava oružje) zo ur saver armoù-tan ha kanolierezh serbiat, diazezet e Kragujevac, Serbia. Krouet e voe e 1853, hag er memes bloavezh e oa bet savet e gentañ kanol gant an embregerezh. An embregerezh penn eo a-fed sevel armoù er vro ha produiñ a ra ul lodenn vat eus armamant nerzhioù difenn ar vro. *Zastava Arms* a brodu hag a ezporzh armoù lies e 40 bro disheñvel. E-touez e armoù brudetañ emañ ar Zastava M70, ur stumm lec'hel eus an AK-47, hag ar Zastava M53, un azasadenn eus an MG42.
## Liammoù diavaez
*  Lec'hienn ofisiel Zastava Arms
## Daveennoù
Steyr Scout

Ar **Steyr Scout** zo ur garabinenn produet gant an embregerezh aostrian Steyr abaoe 1997, diwar ur c'henlabour gant ar Stadunanad Jeff Cooper, ijinour ar meizad *[[Scout Rifle]]*, adalek deroù ar bloavezhioù 1990. Hemañ a choazas an embregerezh aostrian evel sevel e arm meizadel pa ne felle ket d'ar broduerien stadunanat en ober, emezañ.

Pa voe gwerzhet adalek dibenn ar bloavezhioù 1990 e veze pourveziet ar Steyr Scout gant ur senklenn doare *[[Ching sling]]*. Kambret e oa da gentañ e .308 Winchester, hag ur stumm e 7 mm-08 Remington a voe anezhañ ivez pa oa difennet ar c'halibr kentañ e meur a vro european. Produet eo bet e meur a galibr dibaoe. Ur gulasenn dre vorailh ijinet gant Steyr hag anvet SBS (*Safe Bolt Action*) he deus. Savet eo un daoubez warni : hemañ a ziskouezas bezañ siek war armoù 'zo e deroù ar produiñ. Ur reilh Weaver a zo war ar garabinenn evit sevel ul lunedenn warni.

## Liamm diavaez
*  Munudoù istor sevel ar Steyr Scout

## Daveennoù
Ronald

**Ronald** zo un anv-badez hag a zeu eus an norseg Rögnvaldr pe an anv germanek Raginwald. Implijet e vez er broioù saoznek, ha Ron ha Ronnie a zo berrstummoù anezhañ.

## Stummoù all
Kalz stummoù all a zo evel Renald, Reynal, Reynald, Reynault, Rinaldi, Rinaldo...
* Ronaldo e spagnoleg ha portugaleg
* Renaud ha Renault e galleg
* Reynold ha Reinhold en alamaneg

Stummoù gwregel zo ivez : Ronalda ha Rhonda.

## Anv-bihan
* Ronald Reagan (1911-2004), prezidant Stadoù-Unanet Amerika
* R. S. Thomas (1913-2000), beleg, barzh saoznek ha broadelour kembreat
* Ronald Golias (1929-2005), aktor brazilan
* R. Lee Ermey (1944-2018), aktour ha fentigellour stadunanat
* Ronald D. Moore (g. e 1964), skrivagner senario ha produer stadunanat

Evel eil anv-badez : 
* John Ronald Reuel Tolkien (1892-1973), « Ronald » evit e familh, skrivagner, barzh, lizheregour ha kelenner saoz

## Tudennoù
* Ronald McDonald, maskotenn ar widennad pretioù McDonald's
* Ronald Weasley, unan eus tudennoù pennañ troioù-kaer Harry Potter

## Notennoù ha daveoù
Kampionad gall an echedoù

**Kampionad gall an echedoù** eo kampionad broadel ofisiel an echedoù e Bro-C'hall. Aozet e vez abaoe 1923 gant Kevre Gall an Echedoù, bet krouet e 1921.
## Istor
* Aozet e voe kampionadoù diofisiel e Café de la Régence e Pariz e 1880, 1881 ha 1883.
* E 1903 ha 1914 e voe aozet tournamantoù anvet  *Championnat de France des amateurs* (*Kampionad Bro-C'hall an Amatourien*) rak-kampionadoù ofisiel e voent.
## Kampionadoù diofisiel
:
## Kampionadoù ofisiel
:
## Kampionezed

:

* *Ne voe ket aozet adalek 1944 betek 1954*
:
* *Ne voe ket aozet adalek 1957 betek 1974*
:

## Mammennoù
*Héritage des Echecs Francais
*Championnats de France
*Larousse du jeu d'Échecs (1997)
## Notennoù ha dave
Kampionad indian an echedoù

Kampionad indian an echedoù eo kampionad broadel ofisiel an echedoù en India. Aozet e vez gant Kevre indian an Echedoù.  

Krouet e voe Kevre indian an echedoù e 1955 gant Kevredigezh  echedoù  Stad Andhra Pradesh,

E 1955 e voe graet ar c'hampionad kentañ en Eluru. Rampo (9/12) e voe  Ramchandra Sapre ha D. Venkayya.

Betek 1969 e veze c'hoariet bep daou vloaz, abaoe 1971 e vez graet bep bloaz.

E 1974 e voe kroget gant Kampionad ar Maouezi. Mestr war an dek kevezadeg adalek 1974 betek 1983 e voe ar c'hoarezed Khadilkar : Vasanti, Jayshree ha Rohini ; Rohini, an hini yaouankañ, pemp gwezh, Jayshree peder gwezh, Vasanti, an hini goshañ a voe trec'h e 1974.

## Kampionad kemmesk
Kampionad indonezian an echedoù

** Kampionad indonezian an echedoù** (**Kejuaraan Catur Indonesia**)  eo kampionad broadel ofisiel an echedoù en Indonezia. Aozet e vez gant Kevre indonezian an Echedoù.  

Krouet e voe ar c'hampionad e 1955. Aozet e vez gant Kevre indonezian an Echedoù,  *Persatuan Catur Seluruh Indonesia* (*PERCASI*), ezel eus ar FIDE.

## Kampionad kemmesk

{| style="margin: 1em 2em 1em 2em;"
| valign="top" |

## Kampioned echedoù dre lizher

# Jansen Malelak (2017-2017)
# Adhy Margana (2018-2019)
# Ali Tatundu (2019)
# Yosua Sitorus, Janto Yusin, Heri Darmanto (2020-2021)

## Liammoù diavaez
*  Lec'hienn ofisiel ar PERCASI
*  Kampioned 

## Notennoù ha dave
Bruno Retailleau

**Bruno Retailleau** zo ur politikour gall genidik eus Vañde. Ganet e oa e Cholet (Maine-ha-Liger) d'an 20 a viz Du 1960, ha tremenet en deus e yaouankiz e Saint-Malô-du-Bois, er c'harzhaoueg vandeat, e 7 km eus ar Puy du Fou. 

Dilennet e 1988 e Kuzul-departamant Vande (ha prezidant etre 2010 ha 2015) eo ivez kannad eus 1994 da 1997, goude-se senedour eus 2004 da 2024, ha Prezidant Kuzul-rannvro Broioù al Liger etre 2015 ha 2017.

Ezel eo da gentañ eus al Luskad Evit Frañs, strollad Philippe de Villiers, ha kuitaat a ra anezhañ e 2010 evit mont e-barzh an Unvaniezh evit ul Luskad Poblel (hiziv Ar Republikaned), ma eo prezidant strollad ar Sened eus 2014 betek 2024. Ne zeu ket a-benn da vezañ prezidant Ar Republikaned e 2022 a-enep Éric Ciotti.

Goude bezañ bet anvet e penn Ministrerezh an Diabarzh e kresk e vrud, dreist-holl e-touez izili ha harperien ar Republikaned. O tennañ splet eus an nerzh-se eo dilennet prezidant ar strollad a-enep Laurent Wauquiez d'an 18 a viz Mae 2025.

Sellet e vez outañ alies e lodenn an tu-dehoù eus e strollad.
Kampionad iranian an echedoù

Kampionad iranian an echedoù eo kampionad broadel ofisiel an echedoù en Iran. Aozet e vez bep bloaz gant Kevre iranian an Echedoù.

Ne voe ket aozet e 1979 abalamour d’an  trubuilhoù dispac’hel. Adalek 1982 betek 1989 e voe berzhet an echedoù en Iran.

## Kampionad hollek (gwazed hepken e gwirionez)

:

## Kampionad ar Maouezi
E   2000-2001 e voe aotreet ar maouezi da c’hoari an echedoù. 

## Liammoù diavaez
*  Iranian Chess Championship 2008 e Chessbase
## Notennoù ha dave
Malo Quéméneur

**Malo Quéméneur** zo ur c'haiaker breizhat, ganet d'ar 15 a viz Genver 1998. Ober a rae kanoe-kaiak en ul live etrebroadel etre 2015 ha miz Here 2023, pa embannas e oa o paouez gant ar c'haiak. Bet en deus ar vedalenn arem e Kampionadoù er bed slalom e 2022 e Augsburg (Alamagn).
## Daveoù
Brezel diabarzh Soudan (2023-bremañ)

Ur brezel diabarzh a zo kroget d'ar 15 a viz Ebrel 2023 gant daou luskad enebet eus ar gouarnamant milourel e Soudan. Ar bec'h a wel eus un tu Nerzhioù lu Soudan (NLS), renet gant ar jeneral Abdel Fattah al-Burhan, enebet ouzh damsoudarded an Nerzhioù harpañ bliv (NHB), renet gant Mohamed Hamdan Dagalo (brudet ivez evel Hemedti), hag a zo e penn ar c'hengevread Janjaweed. Meur a aozadur pe strolladoù armet bihanoc'h a gemer perzh er brezel. An emgannoù a zo bet dreist-tro e trowardroioù ar gêrbenn, C'hartoum, pa oa kroget ar brezel gant emgannoù bras, hag e rannvro an Darfour. Tevourien niverus a zo bet lazhet en Darfour e-kerzh lazhadegoù Masalit, hag a zo bet taolennet evel un naetadur gouennel pe betek ur gouennlazh. Soudan a zo bet diskrivet evel ar gwashañ krizenn denel; tost da 25 milion a dud a zo gouzañver eus naonegezh bras. D'ar 7 a viz Genver 2025, Stadoù-Unanet Amerika en doa embannet e oa an NHB hag ar bezenoù oc'h harpañ anezho reoù o seveniñ ur gouennlazh.
## Notennoù ha daveennoù
Tirlu Egipt

**Tirlu Egipt** (arabeg: الجيش المصري, Al Gaish al Misry), ent ofisiel **Nerzhioù douar Egipt** (arabeg: القوات البرية المصرية, Al-Quwwāt Al-Barriyya Al-Miṣriyya), eo anv nerzhioù tirlu (hag an hini galloudusañ) eus nerzhioù lu Egipt. Betek disklêriadur ar Republik ha lamm ar rouantelezh d'an 18 a viz Even 1953, e oa anvet Lu Roueel Egipt.
Nerzhioù armet Soudan

**Nerzhioù lu Soudan** (arabeg: القوات المسلحة السودانية, Al-Quwwat al-Musallaha as-Sudaniyah) eo anv nerzhioù lu Republik Soudan. Istimet e vez e oa un hollad 109 300 soudard e 2011 (gant an IISS), 200 000 dres a-raok ma darzhfe brezel diabarzh soudan e 2023 (hervez ar CIA), ha 300 000 soudard e 2024 (hervez Al Jazeera).

E 2016–2017, damsoudarded an Nerzhioù harpañ bliv (NHB) a oa savet gant 40 000 ezel o kemer perzh e brezel diabarzh Yemen (10 000 anezho a oa distroet d'ar Soudan e miz Here 2019). E 2025, nerzhioù lu ar vro hag an Nerzhioù harpañ bliv a zo o stourm enebet en ur brezel diabarzh gwadus.
## Istor
* Pennad spisoc'h: Nerzhioù difenn Soudan*
Orinoù lu Soudan a zo da gavout er c'hwec'h batailhon soudarded du eus su Soudan hag a oa bet enluet gant ar Saozon e-kerzh  [[Aloubadeg Saoz-Egiptat eus Soudan|adc'hounit Soudan e 1898]]. Soudan a oa deuet da vezañ ent ofisiel ar [[Soudan Saoz-Egiptat]] e 1899. An ofiser saoz uhelañ en [[Egipt]] anvet [[Sirdar (Egipt)|Sirdar]], a oa war ar memes-tro [[Listenn gouarnourien trevadenn Soudan|Gouarnour hollek Soudan]]. E 1922, goude [[Reveulzi Egipt eus 1919|emsavadegoù broadelour]] diwar atiz ar penn egiptat [[Saad Zaghloul]], Egipt a oa deuet da vezañ [[Disklêriadur dieubidigezh Egipt|dieub]] diouzh ar [[Rouantelezh-Unanet]]. An Egiptiz a oa c'hoant muioc'h a evezhierezh e Soudan ha krouet e oa bet ganto unvezioù arbennikaet gant harperien soudanat lodenn eus [[Tirlu Egipt]] hag anvet *al-Awtirah''. Amañ e oa bet krouet diazez ar pezh a oa deuet da vezañ Lu Soudan a-vremañ.

## Notennoù ha daveennoù
Kampionad japanat an echedoù

**Kampionad japanat an echedoù** eo kampionad broadel ofisiel an echedoù e Japan. Aozet e vez gant Kevre japanat an Echedoù abaoe 1965. C’hoariet e vez bep bloaz, e miz Mae pe e miz Even, e Tōkyō  peurliesañ.

E 1974 e voe kroget gant Kampionad ar Maouezi.

Ar c’hoarierien hag ar c’hoarierezed estren a c’hell kemer perzh e bep a gampionad.

Naoko Takemoto, ganet e 1955, a voe kampionez c’hwezek vloaz diouzh renk adalek 1979 betek 1994.

## Kampionad kemmesk
:

## Notennoù

## Liammoù diavaez
*  Akira Wanatabe
*  Akira Wanatabe : ''Chess in Japan''
Kampionad kazakstanat an echedoù

**Kampionad kazakstanat an echedoù** eo kampionad broadel ofisiel an echedoù e Kazakhstan.
Aozet e vez ar c'hampionad kemmesk, kampionad ar maouezi hag ar c'hampionad yaouaer gant Kevre kazakstanat an Echedoù abaoe 1934. C'hoariet e vez bep bloaz. E 1933 e oa bet c'hoariet dija e-kerzh an eil kevezadeg Spartakiad en Alma-Ata, trec'h e voe Gubaydula Mendeshev. 
C’hoariet e vez bep bloaz. Adalek 1941 betek 1946 ne voe ket graet abalamour d’an Eil brezel-bed. Abaoe 1991 eo emren Kazakhstan.
   
## Kampionad kemmesk ha kampionad ar maouezi

:

## Notennoù ha dave

## Liammoù diavaez
Hulk Hogan

**Terry Eugene Bollea**, anavezet evel **Hulk Hogan**, bet ganet d'an 11 a viz Eost 1953 e Augusta (Georgia, Stadoù-Unanet) ha marvet d'ar 24 a viz Gouere 2025 e Clearwater (Florida), a oa ur c'hatchour a-vicher stadunanat oberiant etre 1977 ha 2012. Aktour e voe ivez adalek 1982 e filmoù birvidik dreist-holl. Brudet e oa e vandana hag e vourroù hir. Gwelet e vez evel un ikonenn pop en e vro orin.

E-kerzh ha goude e amzer evel katchour, Hogan a oa bet aktour. Kroget e 1982 gant ur rol e *[[Rocky III]]*. An tu a zo bet d'e welet e filmoù lies (evel *[[No Holds Barred (film, 1989)|No Holds Barred]]*, *[[Suburban Commando]]*, ha *[[Mr. Nanny]]*) ha teir stirad skinweland  (*[[Hogan Knows Best]]*, *[[Thunder in Paradise]]*, ha *[[China, IL]]*), hag ivez e bruderezhioù Right Guard hag er c'hoari video, *[[Hulk Hogan's Main Event]]*. Bez e oa kaner pennañ The Wrestling Boot Band, hag an albom nemetañ *Hulk Rules*, en doa tizhet an 12vet plas eus ar *Billboard* Top Kid Audio e 1995.
## Liamm diavaez

*  Lec'hienn ofisiel

## Daveennoù
Smith & Wesson Model 60

Ar **Smith & Wesson Model 60** zo ur revolver un-ober ha daou-ober produet gant an embregerezh stadunanat Smith & Wesson abaoe 1965. Ur stumm e dir disvergl eus ar Smith & Wesson Model 36 eo, dezhañ ur morzhol diavaez hag un nebeud kemmoù degaset d'e daboulin. 5 tenn eo endalc'h homañ, ha kambret eo e .38 Special ha .357 Magnum. Savet eo gant framm J Smith & Wesson. Hiziv an deiz e vez gwerzhet gant kanolioù 2,13 pe 3 meutad, met stummoù e 1⅞ ha 5 meutad a zo bet anezhe ivez.

## Er sevenadur
An arm a vez implijet gant an enklaskour Tony DiNozzo (Michael Weatherly) er stirad *[[NCIS (stiradoù skinwel)|NCIS]]*. Gwelet e vez ivez etre daouarn Sophie Neveu (Audrey Tautou) e *[[The Da Vinci Code (film, 2006)|The Da Vinci Code]]* (2006) hag *Agent J* (Will Smith) e *[[Men in Black III]]* (2012). Er film *[[L'Instinct de mort|Mesrine L'Instinct de mort]]* (2008) e klask Jeanne Schneider (Cécile de France) implijout ur Model 60 pa vez paket ar c'houblad gant ar polis stadunanat war hentoù Arizona.

## Daveennoù
Kampionad kenyan an echedoù

**Kampionad kenyan an echedoù** eo kampionad broadel ofisiel an echedoù e Kenya. Aozet e vez gant Kevre kenyan an Echedoù abaoe 1990. C'hoariet e vez e miz Kerzu. Alies mat ne vez ket graet. 
## Kampioned

## Notennoù ha dave

## Liamm diavaez
* a viz Kerzu 2021
Ruger Mini-14

Ar **Mini-14** zo ur rummad karabinennoù damaotomatek (hag aotomatek evit ar stumm AC-556) produet dizehan gant an embregerezh stadunanat Sturm, Ruger & Co. abaoe 1973.

## Istor ha deskrivadur
Adalek 1967 e labouras Leroy James Sullivan ha William B. Ruger evit kinnig ur stumm bihanoc'h ha kambret e .223 Remington eus an M14, a oa neuze an arm servij standart en droadegiezh stadunanat. O fal e oa sevel un arm evit ar siviled koulz hag evit an nerzhioù polis. E 1973 e kinnigjont ur garabinenn damaotomatek a oa heñvel he c'hulasenn-dro ouzh hini an M14, met gant ur sistem tennata dre amprest gazoù simplaet. Marc'hadmat e oa (dindan 200$ pa voe lakaet e gwerzh), simpl ha fiziapl. Abalamour da se e voe lesanvet *The poor man's AR-15* (AR-15 ar re baour). Pourveziet eo ar Mini-14 gant kargerioù 5, 10 pe 20 kartouchenn.

### Stummoù
E 1978 e kinnigas an embregerezh Ruger ur stumm e dir disvergl. Adalek 1982 e werzhas ur stumm anvet **Ranch**, soñjet evit gellet sevel ul lunedenn warnañ, en ur c'hlask tapout marc'had ar siviled war ar maez. E 1986 e voe kinniget ar **Mini-30**, ur stumm kambret er c'halibr soviedel 7,62 × 39 mm. E 2025 e oa gwerzhet ar stummoù Ranch kambret e 5,56 mm NATO, Tactical (stummoù berroc'h o c'hanol, ha gant lammoù teleskopek pe plegus evit lod) ha Mini-30 (skrivet Mini-Thirty ivez).
Daou stumm a zo bet savet evit bezañ implijet gant nerzhioù gouarnamantel ar Stadoù-Unanet : ar **Mini-14 GB** (evit "Government Barrel"), dezhañ ul lamm plegus ha peadra da stagañ ur vaionetez outi, hag an **AC-556**, a ginnig tri mod tennañ : damaotomatek, tri zenn, hag aotomatek.

## Implij
Dont a reas ar Mini-14 da vezañ poblek e-mesk al labourerien-douar hag an dud diwar ar maez er Stadoù-Unanet. Implijet e voe ur Mini-14 gant an torfedour Michael Lee Platt a-enep ajanted an FBI da vare ar fuzuilhadeg e Miami e 1986. Galloud-tennañ uhel an arm a c'hoarias ur roll a-bouez e bilañs ar fuzuilhadeg (2 ajant marv ha 5 gloazet), pa oa pourveziet izili an FBI gant revolverioù 6 tenn evit ar braz anezhe. An darvoud-mañ a gendrec'has an nerzhioù polis er Stadoù-Unanet e oa poent dezhe ober gant pistolennoù ha karabinennoù damaotomatek evit gellet respont d'an dennerien e degouezhioù a seurt-se. Kalz servijoù polis er vro a brenas Mini-14 d'o zro goude an afer-mañ.

## Er sevenadur
* Ar Ruger Mini-14 a c'haller implijout er c'hoari video *[[World of Guns: Gun Disassembly]]*.

## Gwelet ivez
* Ruger 10/22

## Daveennoù
Kampionad kosovar an echedoù

**Kampionad kosovar an echedoù** eo kampionad broadel ofisiel an echedoù e Kosovo. Aozet e vez abaoe 1991 gant Kevre Kosovar an Echedoù, bet krouet e 1990. E 2016 e voe degemeret ar c'hevre er FIDE. C'hoariet e vez bep bloaz.

## Kampionad kemmesk
:

## Kampionad ar Maouezi
:

## Daveennoù
Lesley J. McNair

**Lesley James McNair**, ganet d'ar 25 a viz Mae 1883 e Verndale (Minnesota) hag aet da Anaon d'ar 25 a viz Gouhere 1944 e Saint-Lô (Normandi, Bro-C'hall) a oa un ofiser uhel en United States Army hag en doa servijet e-kerzh ar C'hentañ hag an Eil Brezel-bed. Tizhet en doa ar renk a Letanant jeneral ; lazhet e oa bet er stourm e-kerzh an Eil Brezel-bed, hag enoret dre dalif gant ar renk a jeneral.

Lazhet e oa bet dre tennoù kamalad pa oa e Bro-C'hall evel penn uhel an nerzh touell First United States Army Group, ul lodenn eus an Oberiadur Quicksilver hag a oa savet evit touellañ an Alamaned war al lec'hioù bet dibabet evit Aloubadeg Normandi. E-pad an Oberiadur-brezel Cobra, bombezennoù eus an 8th Air Force a oa kouezhet war e c'houdor nepell diouzh Saint-Lô, goude ur goulenn gant an tirlu da gaout un harp-tan nij a-dost gant bombezerioù ponner evit harpañ fiñvoù an droadeien.
Kampionad latvian an echedoù

**Kampionad latvian an echedoù** eo kampionad broadel ofisiel an echedoù e Latvia. Aozet e vez gant Kevre latviat an Echedoù abaoe 1924.  C’hoariet e vez bep bloaz pe dost, e Riga pe e kêriadenn Mežezers peurliesañ.

E 1937 e voe kroget gant Kampionad ar Maouezi. 
## Kampionadoù, kampioned ha kampionezed

:

## Lieskampioned
:

:

## Notes

## External links
* Latvian Chess Federation website (tournament)
*  (results through 1985)
*  chapter "Championships of Republics" (Latvian Championships results: 1941&ndash;1990)
*  chapter "Turnīri - Latvijas čempionātu rezultāti" (Latvian Championships results: 1924&ndash;1993)
* 
* 
* 
* 
*  (results through 1979)

## Notennoù ha dave

## Liammoù diavaez
Jordan Jegat

**Jordan Jegat**, bet ganet d'ar 7 a viz Even 1999 e Gwened, zo ur marc'hhouarner breton. Kroget e oa d'ober marc'h-houarn e kleub Logunec'h. Ur c'hrimper eo. E 2025 en deus tizhet 10 plas Tro Bro-C'hall er skipailh Team TotalEnergies.

## Daveennoù
Brezel war harzoù Kambodja ha Thailand e 2025

Goude ur c'harmouch berrbad war harzoù Kambodja ha Thailand d'an 28 a viz Mae 2025, an tabut tiriadel etre an div vro a oa adkroget, ha goustadik e oa gwashaet betek lakaat da darzhañ ur bec'h armet hag a oa kroget d'ar 24 a viz Gouhere 2025.

Ar bec'h etre an div vro a oa kroget goude sinadur Skrid-emglev etre Bro-C'hall ha Siam eus 1907 pa oa bet Rouantelezh Siam ( Thailand a-vremañ) hag an Trede Republik c'hall, hag a zeuas da vezañ mestr war trevadennoù an Indez-Sina c'hall (gant Kambodja a-vremañ e-barzh) en ur sevel harzoù nevez. Goude dieubidigezh Kambodja, Templ Preah Vihear a oa c'hoantaet gant an div vro ha roet da Gambodja goude barnadenn al Lez-varn Etrebroadel e 1962. Chomet eo diziskoulm ar gudenn abaoe. Fromoù broadelour a-bep tu a zo awen ar stourm armet. Etre 2008 ha 2011, karmouchoù a oa bet gant kolloù denel evit pep bro.
## Kolloù
* Hervez Thailand e vije bet kollet ganti 8 soudard lazhet, 29 soudard gloazet, 13 trevour lazhet, 36 trevour gloazet, 100 672 trevour diblaset.
* Hervez Kambaodja eo bet kollet ganti 6 soudard lazhet, 8 trevour lazhet, 71 soudard ha trevour gloazet, 80 000 trevour diblaset.
Thailand a embann bezañ bet lazhet 100 soudard ha distrujet daou tank kambodjat.

## Notennoù ha daveennnoù